Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 556/12/8810	Spišská Nová Ves, 24.8.2015
EEČ : 2-68-1229-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 8.11.2013, spisová značka 3 Pv 556/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinení XXXXX a XXXXX
1/ - dňa 22. októbra v čase od 08.30 hod. do 16.00 hod. v katastrálnom území obce XXXXX, okres XXXXX, v lesných porastoch zvaných Rúbane a Smrečie po prechádzajúcej vzájomnej dohode bez riadneho povolenia na výrub drevnej hmoty a súhlasu odborného lesného hospodára spoločne vyrúbali: 
- zo súkromnej parcely č. EKN 464/1 1 ks stromu druh jedľa biela a taktiež z parcely č. EKN 460/2 vyrúbali 1 ks stromu druh jedľa biela, kde spoluvlastníkmi týchto parciel sú XXXXX, nar. 02.02.1952, XXXXX, nar. 28.10.1943, XXXXX, nar. 09.04.1953,  XXXXX, nar. 01.03.1953, XXXXX, nar. 26.04.1973, XXXXX, nar. 01.04.1971, XXXXX, nar. 21.04.1967 a XXXXX, nar. 30.05.1964,
- ďalej zo súkromnej parcely č. EKN 449 2 ks stromov druh smrekovec opadavý, kde vlastníkom tejto parcely je XXXXX, nar. 14.11.1968, 
- následne zo súkromnej parcely č. EKN 477 2 ks stromov druh smrekovec opadavý, kde vlastníkom parcely je XXXXX, nar. 02.02.1952,
- taktiež zo súkromnej parcely č. EKN 417/16 2 ks stromov druh smrekovec opadavý, pričom vlastníkom parcely je XXXXX nar. 01.03.1953, 
- z parcely č. EKN 431 1 ks stromu druh smrek obyčajný, vlastníkmi tejto parcely sú podielnici  Pozemkového spoločenstva XXXXX, 
- z parcely č. EKN 493/23 1 ks stromu druh smrekovec opadavý, pričom túto parcelu užívajú a obhospodarujú podielnici Pozemkového spoločenstva XXXXX na základe dohody o odovzdaní majetku do užívania medzi Lesmi SR š.p. a Pozemkovým spoločenstvom XXXXX, 
kde vyššie spomenuté parcely sú súčasťou parciel CKN 210, 212 a 213, ktoré sú lesnými pozemkami, pričom obaja obvinení vyrúbanú drevnú hmotu z lesných porastov za pomoci traktora vytiahli na lúku za účelom jej spracovania a prípravy na odvoz, 
čím takto jednotlivým spoluvlastníkom súkromných parciel č. EKN 464/1 a 460/2 spôsobili škodu vo výške 409,67,- €, súkromnému vlastníkovi parcely  č. EKN 449 spôsobili škodu vo výške 284,58,- €, súkromnému vlastníkovi parcely č. EKN 477 spôsobili škodu vo výške 260,77,- €, súkromnému vlastníkovi parcely č. EKN 417/16 spôsobili škodu vo výške 230,59,- € a podielnikom Pozemkového spoločenstva XXXXX spôsobili škodu vo výške 211,21,- €,

obvinený XXXXX
2/ - dňa 22. októbra v čase od 08.30 hod. do 16.00 hod. v katastrálnom území obce XXXXX, okres XXXXX, v lesných porastoch zvaných Rúbane a Smrečie po prechádzajúcej vzájomnej dohode spolu s ďalšou osobou bez riadneho povolenia na výrub drevnej hmoty a súhlasu odborného lesného hospodára  len za základe ústneho súhlasu spoluvlastníka parciel XXXXX vyrúbal: 
- zo súkromnej parcely č. EKN 466/1 2 ks stromov druh smrek obyčajný a z parcely č. EKN 450/1 1 ks stromu druh smrekovec opadavý, kde spoluvlastníkmi  týchto parciel sú XXXXX, nar. 04.03.1943, XXXXX, nar. 30.03.1939,  XXXXX, nar. 13.11.1963, XXXXX, nar.17.02.1953, a XXXXX, nar. 25.02.1956, 
kde spomenuté parcely sú súčasťou parciel CKN 210 a 213, ktoré sú lesnými pozemkami, pričom vyrúbanú drevnú hmotu z lesného porastu za pomoci traktora vytiahol na lúku za účelom jej spracovania a prípravy na odvoz, pričom týmto konaním jednotlivým spoluvlastníkom súkromných parciel č. EKN 466/1 a 450/1 spôsobil škodu vo výške 362,93,- €

Uznesením prokurátora Okresnej prokuratúry Spišská Nová Ves zo dňa 8.11.2013, spisová značka 3 Pv 556/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uznesením tunajšej prokuratúry vyššie uvedenej spisovej značky zo dňa 08.11.2013 bolo podľa § 216 ods. 1  Tr. poriadku podmienečne zastavené trestné stíhanie obv. XXXXX a XXXXX za skutok právne kvalifikovaný ako prečin krádeže podľa § 212 ods. 2 písm. d)  Tr. zákona v spolupáchateľstve podľa § 20 Tr. zákona. 

     Obvinenému XXXXX bola stanovená skúšobná doba v trvaní 18 mesiacov.

     Obvinenému  XXXXX bola stanovená skúšobná doba v trvaní 12 mesiacov.

     Predmetné uznesenie nadobudlo právoplatnosť dňa 26.11.2013 vo vzťahu k obom obvineným. 

     Zo správ o povesti, charakteristík ako aj odpisu registra trestov a trestnej lustrácie GP SR som zistil, že obv. XXXXX a XXXXX XXXXX v skúšobnej dobe podmienečne zastaveného trestného stíhania trvajúcej od 27.11.2013 do 26.11.2014 (26.05.2015)  nedopustili žiadneho trestného činu ani priestupku.     

    Podľa § 217 ods. 1 veta prvá Trestného poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

     Vzhľadom na vyššie uvedené považujem toto rozhodnutie za odôvodnené a v súlade so zákonom.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Kročian
prokurátor